Ekibira Mabira kimanyiddwa ng'ekikola enkuba nga kiri ku bugazi bwa yiika nsanvu mu nnya era nga kisangibwa mu disitulikiti y'e Buikwe wakati wa Lugazi ne Jinja mu Uganda. Ekibira kino kikuumibwa butiribiri olw'enkula y'emiti gyakyo egyawanvuwa ne giwola okuva mu mwaka gwa lukumi mu lwenda amakumi ataano mu ebiri. Ekibira kino kisangibwamu ebika by'ebintu eby’enjawulo ebitaliiko kamogo n’ensolo empombeefu. Ekibira Mabira kiri mu bukiikaddyo bw'ennyanja Nalubaale ku bugazi bw'ettaka bwa yiika nsanvu mu nnya. Ekibira kino kigenda kyeboolya mpola n'obusozi obugulumivu nga bwawuddwamu obuggagga obw'enjawulo. Ekibira Mabira kiriko obutumbiivu wakati wa mmita lukumi mu nsanvu okutuuka ku lukumi mu bisatu mu amakumi ana mu buwanvu. Neewankubadde ennyanja Nnalubaale eri ku lusegere lw'ekibira kino ku ludda olw'obukiikakkono, ekibira kino kisinga kufukirirwa mazzi agava mu mugga Kiyira. Ekibira kino kyetooloddwa ebifo by'ebyobulimi n'obulunzi. Ekibira kino bwe kityo kiriko ebifo eby’enkizo ebiwera amakumi abiri mu musanvu. Ekibira kino kye kisingira ddala obunene mu kitundu kya Savanna. Era oyinza okukiyita ekibira ekikulu nga kirambulwa abantu olw'ensonga ez’enjawulo. Okuviira ddala mu kyasa eky'amakumi abiri, ebika by'emiti nga Mahogany n'emivule byali bingi mu kibira kino naddala mu myaka egy'ataano. Naye emiti gino gigenze gitemebwa olw'ettunzi ly'embaawo erizze lyeyongera ebiseera ebiyise. Mu myaka gy'ensanvu n'ekinaana gavumenti yakkiriza ensuku z'amatooke n'emisiri gy'emmwanyi mu kitundu ky'ekibira kino. Mu mwaka gwa nkumi bbiri mu musanvu, Kampuni ya Sugar Corporation of Uganda Limited ng'eri wamu ne gavumenti ya Uganda ne Kampuni ya Mehta Group, baalangirira enteekateeka y'okusaanyaawo ekitundu kimu kyakusatu ku kibira kino ekigereegeranyizibwamu sikweya mmita amakumi abiri mu musanvu nga baagala okulimirako amasamba g’ebikajjo. Era bwe batyo baasaba gavumenti ya Pulezidenti wa Uganda Yoweri Museveni erangirire nti ettaka eryo lya Kkampuni ya Sugar Corporation of Uganda Limited ekintu omukulembeze w’eggwanga n'ababaka ba paalamenti kye baawagira. Pulezidenti Museveni yawagira enteekateeka z'okusaanyaawo Mabira ng'ategeeza nti ye tagenda kutabulwatabulwa bantu abatasobola kulaba biseera bya mu maaso ebya Afirika we biri. Okusinziira ku ye, abaali beefuula abalwanirizi ba Mabira baali tebategeera biseera bya mu maaso eby'amawanga ebiri mu nteekateeka ennuŋŋamu. Mu mwaka gwa nkumi bbiri mu musanvu, minisita wa Uganda ow’obutonde bw'ensi yalangirira nti enteekateeka z'okusaanyawo Mabira zaali zikyayimiriddemu. Era yategeeza nti gavumenti ya Uganda yali ekyagezaako okufunira kkampuni ya Mehta ettaka eddala eritali lya Mabira.